钦定古今图书集成/理学汇编/文学典/第089卷 > 吴莱
## 钦定古今图书集成/理学汇编/文学典/第089卷 > 吴莱

按《元史黄溍传》：莱字立夫，浦阳人，集贤大学士直方
之子也。辈行稍后于贯。溍天资绝人，七岁能属文，凡
书一经目辄成诵。尝往族父家，日易《汉书》一帙以去。
族父迫扣之，莱琅然而诵，不遗一字，三易他编皆如
之，众惊以为神。延祐七年，以《春秋》举上礼部，不利，退
居深袅山中，益穷诸书奥旨。著《尚书标说》六卷、《春秋
世变图》二卷，《春秋传授谱》一卷，《古职方录》八卷，《孟子
弟子列传》二卷，《楚汉正声》二卷，《乐府类编》一百卷，《唐
律删要》三十卷，《文集》六十卷，他如《诗传科条》《春秋经
说》《胡氏传证误》，皆未脱。槁莱尤喜论文，尝云：“作文如
用兵，兵法有正有奇。正是法度要，部伍分明，奇是不
为法度所缚，举眼之顷，千变万化。坐”作进退，击刺一
时俱起。及其欲止，什伍各还其队，元不曾乱。闻者服
之。贯平生极慎许与，每称莱为绝世之才。溍晚年谓
人曰：“莱之文崭绝雄深，类秦、汉间人所作，实非今世
之士也。吾纵操觚一世，又安敢及之哉！”其为前辈所
推许如此。莱以御史荐，调长芗书院山长，未上卒，年
仅四十有四。君子惜之，私谥曰“渊颍先生。”